钦定古今图书集成/明伦汇编/闺媛典/第334卷 > 开元宫人
## 钦定古今图书集成/明伦汇编/闺媛典/第334卷 > 开元宫人

按孟启《本事诗》，开元中，赐边军纩衣，制于宫中。有兵
士于短袍中得诗曰：“沙场征戍客，寒苦若为眠。战袍
经手作，知落阿谁边？蓄意多添线，含情更著绵。今生
已过也，重结后生缘。”兵士以诗白帅，帅进呈，元宗以
诗遍示宫中，曰：“作者勿隐，不汝罪也。”有一宫人自言
万死，上深悯之，遂以嫁得诗者，谓曰：“吾与汝结今生
缘。”边人感泣，